recursal/SuperWikiNEXT-32B huggingface dataset:
Unha sección do Sistema de Clasificación Química Anatómico-Terapéutica.

A SISTEMA DIXESTIVO E METABOLISMO

A07A Antiinfecciosos intestinais
--------------------------------

### A07AA Antibióticos

A07AA01 Neomicina
A07AA02 Nistatina
A07AA03 Natamicina
A07AA04 Estreptomicina
A07AA05 Polimixina B
A07AA06 Paromomicina
A07AA07 Amfotericina B
A07AA08 Kanamicina
A07AA09 Vancomicina
A07AA10 Colistina
A07AA11 Rifaximina
A07AA51 Neomicina, combinacións
A07AA54 Estreptomicina, combinacións
### A07AB Sulfonamidas

A07AB02 Phthalilsulfatiazol
A07AB03 Sulfaguanidina
A07AB04 Succinilsulfatiazol
### A07AC Derivados Imidazólicos

A07AC01 Miconazol
### A07AX Outros antiinfecciosos intestinais

A07AX01 Broxiquinolina
A07AX02 Acetarsol
A07AX03 Nifuroxazida
A07AX04 Nifurzida

A07B Adsorbentes intestinais
----------------------------

### A07BA Preparados con carbón

A07BA01 Carbón medicinal
A07BA51 Carbón medicinal, combinacións
### A07BB Preparados con bismuto

### A07BC Outros adsorbentes intestinais

A07BC01 Pectina
A07BC02 Caolín
A07BC03 Crospovidona
A07BC04 Atapulgita
A07BC05 Diosmectita
A07BC30 Combinacións
A07BC54 Atapulgita, combinacións
### A07C Electrólitos con carbohidratos

### A07CA Formulacións de sales de rehidratación oral

A07D Antipropulsivos
--------------------

### A07DA Antipropulsivos

A07DA01 Difenoxilato
A07DA02 Opio
A07DA03 Loperamida
A07DA04 Difenoxina
A07DA05 Óxido de Loperamida
A07DA52 Morfina, combinacións
A07DA53 Loperamida, combinacións

A07E Axentes antiinflamatorios intestinais
------------------------------------------

### A07EA Corticoesteroides para uso local

A07EA01 Prednisolona
A07EA02 Hidrocortisona
A07EA03 Prednisona
A07EA04 Betametasona
A07EA05 Tixocortol
A07EA06 Budesonia
A07EA07 Beclometasona
### A07EB Axentes antialérxicos, excl. corticoesteroides

A07EB01 Ácido cromoglicico
### A07EC Ácido aminosalicílico e axentes similares

A07EC01 Sulfasalazina
A07EC02 Mesalazina
A07EC03 Olsalazina
A07EC04 Balsalazida

A07F Microorganismos antidiarreicos
-----------------------------------

### A07FA Microorganismos antidiarreicos

A07FA01 Órganismos produtores de Ácido láctico
A07FA02 Saccharomyces boulardii
A07FA51 Órganismos produtores de Ácido láctico , combinacións

A07X Other antidiarrheals
-------------------------

### A07XA Outros antidiarreicos

A07XA01 Tanato de albumina
A07XA02 Ceratonia
A07XA03 Derivados doCalcio
A07XA04 Racecadotril
A07XA51 Tanato de albumina, combinacións
**Alfonso Flórez de Losada Quiroga**, nado no Castro de Valdeorras (O Barco de Valdeorras) en 1835 e finado no Barco de Valdeorras en decembro de 1922, foi un político galego.

Traxectoria
-----------

Fillo de Ildefonso Flórez Losada del Páramo e Dolores Quiroga Puga. Estudou leis e licenciose en Dereito. Foi elixido deputado polo distrito de Xinzo de Limia nas eleccións de 1865. Na Restauración presentouse a deputado polo distrito de Valdeorras nas eleccións de 1886 enfrontado a Enrique Santana López que estaba apoiado polo gobernador civil e o líder conservador Manuel Quiroga Vázquez, sufriu o apedreamento da casa polos partidarios de Santana e o cura de Petín ameazou con negarlle a absolución aos que o votaran, e non saíu elixido. En 1889 o deputado polo distrito de Redondela Tomás Piñeiro Aguilar, marqués de Bendaña, renunciou ao escano ao ser nomeado ministro plenipotenciario en Constantinopla e Alfonso Flórez foi elixido deputado nunhas eleccións parciais. Nas eleccións de 1893 foi deputado polo distrito de Valdeorras. Foi elixido senador pola provincia de Ourense en 1898. Foi nomeado gobernador civil de Córdoba en marzo de 1901, presentando a súa dimisión en agosto. Finou no Barco de Valdeorras en decembro de 1922.

Vida persoal
------------

Era irmán de Clotilde Flórez de Losada Quiroga, que casou con Pedro Sanjurjo Pérez. Casou en 1862 con Leonor Suárez de Deza Tineo, filla de Apolinar Suárez de Deza, e foi pai de Alfonso Flórez de Losada Suárez de Deza.

Notas
-----

1. ↑  *Diario de Córdoba*, 31-3-1901, p. 2.
2. ↑  *La Correspondencia de España*, 8-8-1901, p. 3.
3. ↑  *El Eco de Santiago*, 16-12-1922, p. 2.

Véxase tamén
------------

### Bibliografía

* Barreiro Fernández, Xosé R. (coord.) (2003). *Parlamentarios de Galicia. Biografías de deputados e senadores (1810-2003)*. Santiago de Compostela: Parlamento de Galicia, Real Academia Galega. pp. 273–274. ISBN 84-87987-27-3.

### Ligazóns externas

* Ficha no Senado

|  |  |
| --- | --- |
| Control de autoridades | 
* Wd: Q118559349
* Arquivo Histórico de Deputados (1810-1977): 40010
* Senadores de España (1834-1923): 1041

 |
**ASKY Airlines** é unha aeroliña de pasaxeiros fundada pola iniciativa de varios gobernos de países do oeste de África. A compañía ten a súa sede en Lomé, Togo. ASKY opera en varios países do centro e do oeste de África dende o seu centro de conexións no aeroporto de Lomé-Tokoin.

Historia
--------

Despois de que a aeroliña panafricana Air Afrique entrase en bancarrota no ano 2002, o transporte aéreo fíxose máis difícil en África, especialmente no oeste e o centro do continente. Nunha conferencia da Comunidade Económica de Estados de África Occidental en Niamey (Níxer) o 10 de xaneiro de 2004, decidiuse crear unha aeroliña privada, competitiva e rendible que ofrecese todas as garantías de seguridade para a rexión.

En setembro de 2005 estableceuse a compañía pola promoción dunha aeroliña rexional (SPCAR), que realizou varios estudos de mercado e buscou socios financeiros e estratéxicos; isto permitiu fundar ASKY Airlines en novembro de 2007. O 17 de xaneiro de 2008 celebrouse en Uagadugú a asemblea xeral para establecer a nova aeroliña. O 80% das accións foron mercadas por investidores privados, e o 20% por institucións financeiras públicas. Ethiopian Airlines converteuse no socio técnico e estratexico baixo un contrato de xestión para os primeiros cinco anos de operación, mantendo un 40% das accións. O primeiro voo comercial da aeroliña realizouse o día 15 de xaneiro de 2010.

Frota
-----

Q400 de ASKY Airlines en Douala, Camerún
En abril de 2017 a frota de ASKY Airlines estaba formada polos seguintes avións:


**Frota de ASKY Airlines**| Avión | En servizo | Pedidos | Pasaxeiros | Notas |
| --- | --- | --- | --- | --- |
| C | Y | Total |
| Boeing 737-700 | 3 | — | 16 | 99 | 115 | Alugados a Ethiopian Airlines |
| Boeing 737-800 | 1 | — | 16 | 138 | 154 |
| Bombardier Dash 8-Q400 | 4 | — | 7 | 60 | 67 |
| Total | 8 | — |  |

Notas
-----

1. ↑  ASKY Airlines (ed.). "Reasons to be". Consultado o 9 de abril de 2018.
2. ↑  Centre for Aviation (ed.). "ASKY Airlines eyes expansion to Southern Africa and Europe as it celebrates its third birthday". Consultado o 9 de abril de 2018.
3. ↑  Planespotters (ed.). "Asky Airlines Fleet Details and History". Consultado o 9 de abril de 2018.

Véxase tamén
------------

### Ligazóns externas

* Páxina web da aeroliña

|  |  |
| --- | --- |
| Control de autoridades | 
* Wd: Q127529
* WorldCat
* VIAF: 260804713
* LCCN: no2014159637

 |
**A Static Lullaby** foi unha banda de música rock estadounidense formada en Chino Hills (California) no 2001. O grupo separouse no ano 2012 e reuniuse brevemente en 2015.

Biografía
---------

A Static Lullaby xurdiu de xeito casual despois dunha *jam session* nun instituto onde os membros de distintas bandas xuntáronse nun único grupo. Formada en 2001, a banda comezou a súa traxectoria co vocalista Joe Brown, o baixista Phil Pirrone, o batería Brett Dinovo e os guitarristas Dan Arnold e Nathan Lindeman. O seu primeiro concerto foi dúas semanas despois da súa formación e aos poucos foise facendo un oco no circuíto local.

En setembro de 2001 a banda gravou a súa primeira canción en casa, titulada "Withered". Eles gravárona en CDs e editárona como unha demo. Venderon esta demo durante os anos 2001 e 2002 e fixeron unha xira pola costa oeste dos Estados Unidos ata que decidiron editar 3 temas desa primeira sesión de gravación xunto cun cuarto doutra. A banda conseguiu vender 6 000 copias.

En 2002 fixeron unha xira e chamaron a atención de moitos selos. Finalmente A Static Lullaby decidiu asinar un contrato coa Ferret Records, e despois diso comezou a traballar no seu primeiro disco *...And Don't Forget To Breathe*. A banda pasou 18 meses na estrada para presentar o seu traballo, durante os cales tocou ao lado de grupos como AFI, My Chemical Romance e Brand New. Despois da extensa xira asinaron con Columbia Records e gravaron o seu segundo traballo, *Faso Latido*. Entre a crítica houbo opinións divididas e foron despedidos de Columbia. Nesa época, o baixista e vocalista Phil Pirrone sufriu un serio accidente de tráfico, polo que tivo que deixar a banda. Pirrone creou o seu propio selo discográfico, Longhair Illuminati, e formou a banda Casket Salesmen co guitarrista Nathan Lindeman.

Membros
-------

### Membros actuais

* Joe Brown: voz
* Dan Arnold: guitarra e voz
* John Death: guitarra e voz
* Dane Poppin: baixo e voz
* Jarrod Alexander: batería

### Antigos membros

* Phil Pirrone: baixo e voz
* Nate Lindeman: guitarra
* Brett Dinovo: batería
* Kia Eshghi: guitarra

Discografía
-----------

### Álbums de estudio

* *...And Don't Forget To Breathe* - 2003
* *Faso Latido* - 2005
* *A Static Lullaby* - 2006

### EPs

* *Withered* - 2002

Véxase tamén
------------

### Ligazóns externas

* A Static Lullaby en MySpace

|  |  |
| --- | --- |
| Control de autoridades | 
* Wd: Q300569
* AllMusic: mn0000920004
* Discogs: 325134
* Europeana: ID
* ISNI: 0000 0004 6994 4595
* MusicBrainz: ID
* Songkick: 225641

 |
**Alan Hug Hillgarth**, nado en Londres o 7 de xuño de 1899 e finado na vila irlandesa de Ballinderry (Tipperary) o 28 de febreiro de 1978, foi un militar, diplomático e escritor británico.

Traxectoria
-----------

Descendente dunha familia de médicos, en 1911 ingresou como oficial na Royal Navy. Participou na primeira guerra mundial. Ao que rematou, estudou no King's College de Cambridge. Posteriormente retornou ao servizo entre os anos 1919 e 1927, cando se retirou como capitán de corveta.

En 1929 contraeu matrimonio con Mary Sidney Katharine Almina e ambos estableceron a súa residencia en España. En 1932 compraron a posesión de Son Torrella en Mallorca e Hillgarth, foi nomeado vicecónsul honorario en Palma. Cando se produciu no ano 1936 o levantamento militar, Hillgarth atopábase fóra de Mallorca, á que volveu para organizar a evacuación dos súbditos británicos. Entre 1936 e 1939, exercendo as súas tarefas de vicecónsul e posteriormente de cónsul, enviou numerosos informes a Londres sobre a situación de Mallorca.

Durante a segunda guerra mundial, en calidade de responsable da Royal Navy en Madrid colaborou co espía e médico galego Eduardo Martínez Alonso na evacuación de xudeus e outros fuxidos do bando aliado a través do norte de España: os refuxiados levábanos dende a fronteira francesa ata Madrid, para de aí chegaren ao porto de Vigo ou cruzaren a fronteira entre Galicia e Portugal. Tivo tamén un papel prominente na Operación Mincemeat, na que mediante documentos falsos conseguiron enganar o servizo de espionaxe de Alemaña sobre a invasión de Sicilia.

Obra
----

* *Men of War* (novela)

Transcendencia cultural
-----------------------

Hillgarth é un dos personaxes históricos reais que aparecen no best-séller de C. J. Sansom *Winter in Madrid*.

Galardóns
---------

Recibiu o título de sir, así como a Orde do Imperio Británico.

Notas
-----

1. ↑  CONI, N. Eduardo Martı ́nez Alonso (1903–72): gallant surgeon who undertook special operations. *Journal of Medical Biography*, 2010; 18: 27–34
2. ↑  Macintyre, Ben (2010). *Operation Mincemeat. The True Spy Story that Changed the Course of World War II*. Londres: Bloomsbury. ISBN 978-0-7475-9868-8.

Véxase tamén
------------

### Bibliografía

* *El Cònsol Allan Hilgarth i lles Illes Balears (1936-1939)*, Josep Massot i Muntaner, Publicacions de l'Abadia de Montserrat ISBN 84-7826-598-8

|  |  |
| --- | --- |
| Control de autoridades | 
* Wd: Q951691
* WorldCat
* VIAF: 11558510
* CANTIC: a11591341
* FAST: 1798458
* GND: 119427729
* ISNI: 0000 0000 3031 0502
* LCCN: n95086847
* ODNB: 31233
* SNAC: w6q67w18
* TESF: hillgarth\_alan

 |
Freixanes, Nogueira e Ana Gandón presentando *Pensar Galicia. Pensar o mundo* na Feira do Libro de Vigo.
**Ana María Gandón Menduiña**, nada en Aldán (Cangas) o 28 de xullo de 1950 é unha política galega do Bloque Nacionalista Galego.

Traxectoria
-----------

Militou no PSG-EG e foi candidata por esta formación nas eleccións xerais de 1986 e nas eleccións xerais de 1989. Nas Eleccións ao Parlamento de Galicia de 1993 foi de terceira na lista da Coalición Unidade Galega-Esquerda Unida da Provincia de Pontevedra, encabezada por Camilo Nogueira. Posteriormente integrouse no BNG e foi nas listas desa organización nas eleccións xerais de España de 1996. Nas municipais de 1999 foi no segundo posto da lista do BNG de Vigo, que encabezaba Lois Pérez Castrillo. Foi elixida concelleira e nomeada concelleira de Muller e Educación (1999-2003). Nas eleccións ao Parlamento de Galicia de 2005 foi na lista do BNG pola Provincia de Pontevedra. Nas municipais de 2011 e municipais de 2015 foi na lista do BNG do concello de Oia.

En 2018 recibiu o Premio de Igualdade Ernestina Otero outorgado polo Consello Municipal da Muller e a Concellería de Igualdade do Concello de Vigo.

Notas
-----

1. ↑  "Ana Gandón Menduiña". *Facebook*.
2. ↑  BOE
3. ↑  DOG
4. ↑  BOE
5. ↑  DOG
6. ↑  "BOPPO". Arquivado dende o orixinal o 13 de abril de 2017. Consultado o 12 de abril de 2017.
7. ↑  Atlántico. "La exedil Ana Gandón, distinguida con el Premio Ernestina Otero". *Atlántico* (en castelán). Consultado o 2019-03-27.

Véxase tamén
------------

### Ligazóns externas

* "«Eu tamén comería con Fraga, aínda que se me ocurren mil compañías mellores»". *La Voz de Galicia*. 26 de xaneiro de 2002.
***All We Know Is Falling*** é o álbum de estrea da banda estadounidense de rock alternativo Paramore, publicado o 26 de xullo de 2005 a través do selo Fueled by Ramen Records. O disco acadou o número 8 na lista británica de rock. Nos Estados Unidos acadou o posto 30 da lista da *Billboard* *Heatseekers Chart*, pero non entrou na *Billboard 200*.

Segundo o A&R de Paramore en Atlantic Records, Steve Robertson, en vez de darlle á súa estrea un importante impulso nas radios, cria que a banda debía comezar aos poucos coñecéndose grazas ao boca a boca. Robertson dixo: "quería que os rapaces descubrisen a banda sen meterllela polas gorxas".

Cara xullo de 2010, o disco vendera ao redor de 528,000 copias nos Estados Unidos, aínda que antes de ser editado *Riot!* vendera unhas 50.000 unidades. En setembro de 2005 apareceu unha edición especial no Xapón co tema inédito "Oh, Star". O 26 de maio de 2009 publicouse unha edición *deluxe* exclusivamente a través de iTunes, con dous temas ao vivo e tres vídeos musicais.

Listaxe de cancións
-------------------

Todas as letras escritas por Hayley Williams, agás onde se indica, toda a música composta por Williams & Josh Farro, agás onde se indica.

| N.º | Título | Duración |
| --- | --- | --- |
| 1. | "All We Know"   | 3:13 |
| 2. | "Pressure"   | 3:05 |
| 3. | "Emergency" (lyrics: Williams, Farro) | 4:00 |
| 4. | "Brighter" (letra: Williams, Farro) | 3:43 |
| 5. | "Here We Go Again"   | 3:46 |
| 6. | "Never Let This Go"   | 3:40 |
| 7. | "Whoa" (letra: Williams, Farro) | 3:21 |
| 8. | "Conspiracy" (música: Williams, Farro, Taylor York) | 3:42 |
| 9. | "Franklin"   | 3:18 |
| 10. | "My Heart" (letra: Williams, Farro) | 3:59 |

| Edición *deluxe* de iTunes |
| --- |
| N.º | Título | Duración |
| 11. | "Pressure" (ao vivo) (orixinalmete editada en *The Final Riot!*) | 3:01 |
| 12. | "Here We Go Again" (ao vivo) (orixinalmete editada en *Riot!*) | 3:24 |
| 13. | "Pressure" (vídeo musical) | 3:06 |
| 14. | "Emergency" (vídeo musical) | 3:58 |
| 15. | "All We Know" (vídeo musical) | 3:14 |

|  |  |
| --- | --- |
| Control de autoridades | 
* Wd: Q615323
* AllMusic: mw0000346222
* Discogs: 298355
* MusicBrainz: ID

 |
| *Amphiarius* |
| --- |
|  |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Actinopterygii |
| Orde: | Siluriformes |
| Familia: | Ariidae |
| Subfamilia: | Ariinae |
| Xénero: | ***Amphiarius***Marceniuk & Menezes, 2007 |

 |
| Especie tipo |
| ***Arius rugispinis***Valenciennes, 1840(Hoxe, *Amphiarius rugispinis*) |
| Especies |
| *Véxase o texto* |

***Amphiarius*** é un xénero de peixes actinopterixios da orde dos siluriformes, familia dos aríidos e subfamilia dos ariinos.

Taxonomía
---------

### Descrición

O xénero foi descrito en 2007 polos ictiólogos brasileiros Alexandre Pires Marceniuk e Naércio Aquino de Menezes, no seu traballo:

Marceniuk, A. P. & Menezes, N. A. (2007): "Systematics of the family Ariidae (Ostariophysi, Siluriformes), with a redefinition of the genera". *Zootaxa* **1416**: 1–126.
### Etimoloxía

O nome científico *Amphiarius* está formado pola unión dos elementos *Amphi*- e -*arius*. O primeiro deriva do grego antigo ἀμφί *amphí* ("ambos") referíndose á aparición das especies incluídas no xénero tanto en augas doces como mariñas, e o segundo é *Arius*, o xénero tipo tanto da familia como da subfamilia.

### Especies

O xénero comprende soamente dúas especies:

* *Amphiarius phrygiatus* (Valenciennes, 1840)
* *Amphiarius rugispinis* (Valenciennes, 1840)

### Nota taxonómica

*Amphiarius phrygiatus* e *A. rugispinis* foron descritos orixinalmente por Achille Valenciennes en 1840 como especies de *Arius*, no que foron situados tradicionalmente. Tamén foron clasificados dentro do xénero *Notarius*. Desde entón, recoñeceuse que estas dúas especies forman unha agrupación natural e monofilética e suxeriuse que representaban un novo xénero sen describir. O xénero *Amphiarius* foi finalmente erixido para estas dúas especies en 2007.

Distribución
------------

As dúas especies distribúense en augas mariñas, salobres e doces da costa occidental do océano Atlántico, no norte e no leste de América do Sur.

Características
---------------

As especies de *Amphiarius* distínguense de todas as outras da familia pola presenza de placas dentarias accesorias que son de pequenas a moderadas, aproximadamente arredondadas e situadas lateralmente.

Notas
-----

1. 1 2  *Amphiarius* Marceniuk & Menezes, 2007 no WoRMS. Consultado o 6 de agosto de 2022.
2. ↑  *Amphiarius rugispinis* en FishBase.
3. ↑  Genus Amphiarius en FishBase.
4. ↑  Nelson, J. S. 2006.

Véxase tamén
------------

|  |  |
| --- | --- |
|  | Wikispecies posúe unha páxina sobre:  ***Amphiarius*** |

### Bibliografía

* Nelson, J. S. (2006): *Fishes of the World* (4ª ed.) Hoboken, Nova Jersey: John Wiley & Sons, Inc. ISBN 978-0-4712-5031-9.

### Outros artigos

* Siluriformes
* Aríidos

|  |  |
| --- | --- |
| Control de autoridades | 
* Wd: Q2748438
* MAG: 2780430604

 |

|  |  |
| --- | --- |
| Identificadores taxonómicos | 
* GBIF: 2345501
* iNaturalist: 86409
* IRMNG: 1437504
* NCBI: 475173
* WoRMS: 268292

 |
Estrutura de cuberto típica en Galicia. Neste caso trátase dun pendello de feira de Agolada.
Un alboio vello en Polonia.
Un alpendre típico dos Estados Unidos en Wisconsin.
Un **alpendre** ou **alboio** é unha construción rústica rural con paredes e cuberta ou só con cuberta onde se gardan apeiros, mercadorías, leña, maquinaria, o carro, trastes ou calquera tipo de ferramenta. Tamén recibe o nome de **cabanel**, **chapitel**, **cuberto** ou **pendello**.

Moitas veces tamén se realizan nel tarefas agrícolas ou artesás. Nalgunhas zonas de Galicia ten a función de palleira. Nas zonas do sueste de Galicia, onde non hai hórreos, adoitan ter a función de celeiro.[]

Notas
-----

1. 1 2  Definicións no *Dicionario da Real Academia Galega* e no Portal das Palabras para *alpendre*.

|  |  |
| --- | --- |
| Control de autoridades | 
* Wd: Q1303167
* AAT: 300004900
* BNCF: 26724
* BNF: 11948090d
* EBID: ID
* GEC: 0198711
* GND: 4179510-6
* JSTOR: barns
* LCCN: sh85011902
* PSH: 13486

 |
**Anner Bylsma** ou **Anne Bijlsma** nado na Haia o 17 de febreiro de 1934 e finado en 2019, foi un violonchelista neerlandés, que tocaba con violonchelo moderno e barroco.

Traxectoria
-----------

Bylsma presta especial atención ao repertorio barroco do violonchelo. Estudou con Carel van Boomkamp no Real Conservatorio da Haia, gañando o *Prix d'excellence* en 1957.

En 1959, gañou o primeiro premio do Concurso Pau Casals de México. Logo foi o violonchelo principal da Royal Concertgebouw Orchestra durante seis anos (de 1962 a 1968). Escribiu o libro *Bach, the Fencing Master*, unha análise estilística e estética das Suites para Violonchelo de Bach. Foi un dos pioneiros da *Escola Barroca Neerlandesa*. Bylsma continúa a ser unha das principais figuras do violonchelo barroco.

En 1979 Bylsma gravou por primeira vez as seis Suites para Violonchelo só (BWV 1007-1012) de J.S. Bach cun instrumento da época. En 1992 fixo unha segunda gravación co Servais Stradivarius e cun violonchelo piccolo con cinco cordas.

Anner Bylsma estivo casado coa violinista neerlandésa Vera Beths.

Véxase tamén
------------

### Ligazóns externas

* Datos biográficos *(en inglés)*
* Datos discográficos *(en inglés)*

|  |  |
| --- | --- |
| Control de autoridades | 
* Wd: Q566461
* WorldCat
* VIAF: 165467776
* AllMusic: mn0002196868
* BNE: XX870381
* BNF: 13185363b
* CiNii: DA07955362
* DeutscheBio: 124060501
* Discogs: 898403
* Europeana: ID
* FAST: 1449015
* GND: 124060501
* ISNI: 0000 0001 1945 6962
* LCCN: n81072541
* MusicBrainz: ID
* NKC: xx0071824
* NTA: 071264094
* SNAC: w6h43v1s
* SUDOC: 035376236

 |
**José Andrés García Cardeso**, nado en 1960, é un empresario e político galego do PPdeG.

Traxectoria
-----------

Empresario. Nas eleccións municipais de 1995 encabezou a candidatura do PPdeG á alcaldía da Baña e foi elixido alcalde con maioría absoluta. Volveu ser elixido alcalde nas sucesivas eleccións, sempre con maioría absoluta. Foi xulgado en maio de 2011 por tres delitos de prevaricación administrativa por ter manipulado o censo electoral para as municipais de 2007.

Nas eleccións municipais de 2019 non acadou a alcaldía, ocupando ese posto o socialista José Antonio Pereira Gil. Porén, o 14 de decembro de 2021, retornou á alcaldía tras unha moción de censura na que contou co apoio de dous edís electos por CxG que tiñan abandonado previamente dita formación.. Nas municipais de 2023 perdeu de novo a alcaldía, dado que o PSdeG chegou a un acordo co BNG que lle devolveu a alcaldía a Pereira.

|  |  |  |
| --- | --- | --- |
| Predecesor:**Francisco Villaverde Marcos** |  **Alcalde da Baña** 1995 - 2019 | Sucesor:**José Antonio Pereira Gil** |
| Predecesor:**José Antonio Pereira Gil** |  **Alcalde da Baña** 2021 - 2023 | Sucesor:**José Antonio Pereira Gil** |

Notas
-----

1. ↑  La fiscalía pide 28 años de inhabilitación para el alcalde de A Baña por falsear el censo
2. ↑  Se confirma el cambio en A Baña con José Antonio Pereira como alcalde
3. ↑  "García Cardeso (PP) recupera la Alcaldía de A Baña al prosperar la moción de censura contra el PSOE". *europapress.es* (en castelán). 14 de decembro de 2021. Consultado o 15 de decembro de 2021.

Véxase tamén
------------

### Outros artigos

* Eleccións municipais na Baña

### Ligazóns externas

* Entrevista en *El Correo Gallego*
***Andaina*** é unha revista galega editada en Santiago de Compostela dende 1983 promovida pola Asociación Galega da Muller.

Historia e características
--------------------------

Subtitulada *Revista do movimento feminista-Galicia*, apareceu en xaneiro de 1983 da man das organizacións que formaron a Coordinadora Nacional de Organizacións Feministas (CNOF). Na súa primeira fase (1983-1991) os seus contidos estaban moi vinculados ás campañas e debates das organizacións que lle deron pulo. Estaba dirixida por Nanina Santos. En 1991 iniciou unha segunda época co subtitulo *Revista galega de pensamento feminista* dirixida por Ana Arellano. Cun formato de novo deseño, aborda temas de información e reflexión feminista máis diversos, redactada integramente en galego. A diferenza da primeira época, non está directamente vinculada con ningunha organización.

Notas
-----

1. ↑  Joel Gómez (10 de xaneiro de 2013). "La revista feminista «Andaina» celebra su continuidad tras 30 años en el mercado". *La Voz de Galicia*. Consultado o 1 de abril de 2019.

Véxase tamén
------------

### Ligazóns externas

* Edición dixital da revista

|  |  |
| --- | --- |
| Control de autoridades | 
* Wd: Q20546640
* Dialnet: 7330
* ISSN: 2483-6346
* OCLC: 436551242

 |
***Ancient Aliens*** é unha serie televisiva estadounidense que foi estreada o 20 de abril de 2010, na canle History. Producida por Prometheus Entertainment nun estilo de documental, o programa presenta hipóteses de astronautas antigos e propón que textos históricos, a arqueoloxía e as lendas conteñen probas de contacto extraterrestre cos humanos da antigüidade. O programa foi amplamente criticado por historiadores, cosmólogos e outros círculos científicos por presentar e promover a pseudociencia e a pseudohistoria.

A serie comezou cun especial de televisión homónimo que se estreou o 8 de marzo de 2009, na canle History. As tempadas 1–3 emitíronse na mesma canle até o ano 2011. Dende a tempada 4 até a metade da tempada 7, a serie emitiuse a través de H2. O 10 de abril de 2015, os episodios volvéronse emitir en History.

A tempada 13 estreouse o 27 de abril de 2018 cun especial de dúas horas.

Notas
-----

1. ↑  "Ancient Aliens Episode Guide". History.com. 25 de decembro de 2010.
2. ↑  "Ancient Aliens Theory". History.com. 25 de decembro de 2010.
3. ↑  "Evidence of Ancient Aliens?". History.com. 25 de decembro de 2010.
4. ↑  Cheetle, Julian (30 de marzo de 2018). "Ancient Aliens Season 13: What date will show return in 2018?". Monstersandcritics.com. Consultado o 28 de abril de 2018.

Véxase tamén
------------

### Ligazóns externas

* 

* *Ancient Aliens* na IMDb *(en inglés)*.

|  |  |
| --- | --- |
| Control de autoridades | 
* Wd: Q2501910
* Epguides: AncientAliens
* FilmAffinity: 605703
* IMDb: tt1643266
* OFDb: 221401
* TMDb: 32608
* TVcom: ancient-aliens

 |
**Andrés de Prada e Gómez de Santalla**, nado arredor de 1545 en Outarelo (O Barco de Valdeorras) e finado en Madrid o 13 de xuño de 1611, foi un político galego, secretario dos reis españois Filipe II e Filipe III.

Traxectoria
-----------

Comezou a súa carreira na Corte real en 1568, ao servizo do príncipe Xoán de Austria, bastardo de Carlos I de España, con quen participaría en accións diversas en Flandres, nas guerras contra os mouriscos na Alpujarra, 1569-1571, e mais na batalla de Lepanto, 1571. Cando morre o príncipe en 1578, Andrés de Prada era xa o seu secretario. En 1584 o marqués de Villafranca nomeouno gobernador dos seus estados. Mais á morte de Juan Escobedo, o rei Filipe II chamouno para que se ocupase dunha das Secretarías de Guerra, con xurisdición sobre España e o Norte de África. Ao mesmo tempo o rei faino Secretario persoal. Por cada cargo de Prada pasa a cobrar un soldo de 100.000 marabedís.

En 1600 o novo monarca Filipe III noméao Secretario do Consello de Estado para Francia, Flandres e Alemaña, cargo no que foi cesado en 1610, para pasar a ocupar a Secretaría de Estado para Italia, á par que conservaba a Secretaría de Guerra que levaba desde a época do Rei Prudente.

Foi nomeado Cabaleiro de Santiago, e Comendador da vila de Ocaña (provincia de Toledo), pero sen dereito a sucesión. Ademais obtería o dereito a crear un morgado na súa localidade natal de Outarelo, que herdaría, por falta de descendencia propia, o seu sobriño Diego de Prada e González, converténdose no segundo Señor da Casa de Outarelo. Levou a Outarelo o cranio do santo Francisco Blanco, mártir no Xapón..

Notas
-----

1. ↑  Susana Prieto (6 de febreiro de 2011). "Devoción por San Francisco Blanco". *La Voz de Galicia*.

Véxase tamén
------------

### Bibliografía

* García Tato, I. (1999). *Vilanova, Outarelo y San Francisco Blanco. Monografía histórica de una parroquia gallega*. O Barco de Valdeorras. ISBN 84-930834-2-9.
* Fernández Fernández, Á. (2001). "Don Andrés de Prada, Señor de la Casa de Outarelo y Secretario de los reyes Felipe II y Felipe III". *Cuadernos del Instituto de Estudios Valdeorreses* (33): 105–139.

### Outros artigos

* Andrés de Losada e Prada

|  |  |
| --- | --- |
| Control de autoridades | 
* Wd: Q8199434
* DBE: andres-de-prada-y-gomez-de-santalla

 |
**Andrew John "Andy" Partridge**, nado o 11 de novembro de 1953 en Mtarfa, Malta, é un cantante, letrista e guitarrista inglés membro fundador da banda de pop/new wave, XTC.

Traxectoria
-----------

Ademais do seu traballo con XTC, Partridge gravou un álbum con Virgin Records en 1980,*Take Away/the Lure of Salvage*. Tamén editou demos das súas cancións baixo o seu propio nome na serie de oito álbums *The Official Fuzzy Warbles Collector's Album* e en *Fuzzy Warbles* con APE House. Colaborou con artistas como Martin Newell, co que gravou e produciu un álbum en 1993 co título de *The Greatest Living Englishman*ou entre outros conPeter Blegvad, Harold Budd, Jamie Cullum, Stephen Duffy, Terry Hall, The Heads, Charlotte Hatherley, Robyn Hitchcock, Jen Olive, The Residents, Thomas Dolby, David Yazbek, Miles Kane, The Nines, Pugwash e Meat Beat Manifesto. En 2010, Partridge lanzou un CD en edición limitada con música inspirada polo ilustrador de ciencia ficción Richard M. Powers titulado *Powers*. En 2012, Partridge traballou con Mike Keneally no álbum *Wing Beat Fantastic*.

Partridge foi produtor da banda inglesa Blur durante a gravación de *Modern Life Is Rubbish*, aínda que despois substituíuno Stephen Street por insistencia do selo musical, Food, segundo Partridge non lle pagaron polas sesións e só tivo gastos. Partridge tamén escribiu catro cancións para a versión de Disney' de *James and the Giant Peach*, non obstante Randy Newman substituíuno ao non chegar finalmente a un acordo aceptable. En 2004, Partridge escribiu "I Wonder Why the Wonder Falls" como o tema musical para comedia de televisión *Wonderfalls*.

Radio e televisión
------------------

Partridge participou regularmente en BBC Radio 1 a mediados da década de 1980, salientando o carácter de "Agony Andy", unha parodia no programa de Janice Long, e tamén contribuíu con sketches en *Saturday Live* e *Studio B15*, e estivo no elenco regular de *Roundtable* e *The Great Rock'n'Roll Trivia Quiz*, e presentou o piloto dun concurso infantil na ITV, *Matchmakers*.

Notas
-----

1. ↑  "Sample Andy's Powers". Arquivado dende o orixinal o 24 de xullo de 2011. Consultado o 14 August 2012.
2. ↑  "Wing Beat Fantastic"
3. ↑

Véxase tamén
------------

### Ligazóns externas

* Entrevista de son con Andy Partridge no podcast Sodajerker On Songwriting *(en inglés)*
* Rundgren Radio online Entrevista con Andy Partridge 2008 *(en inglés)*
* Entrevista de son (abril 2009) en BBC Wiltshire *(en inglés)*
* Andy Partridge en RPM BBC West TV *(en inglés)*

|  |  |
| --- | --- |
| Control de autoridades | 
* Wd: Q526970
* WorldCat
* VIAF: 37112188
* AllMusic: mn0000045903
* BNE: XX1506847
* BNF: 139982056
* Discogs: 229492
* Europeana: ID
* GND: 134480597
* IMDb: nm0664035
* ISNI: 0000 0000 7824 6773
* LCCN: no2007012581
* MusicBrainz: ID
* NNDB: 000073055
* NTA: 072687827

 |
**Apache OpenOffice Writer** (ata decembro de 2011 **OpenOffice.org Writer**) é un procesador de texto que forma parte do conxunto de aplicacións libres de oficina Apache OpenOffice que se pode descargar desde Internet. Soporta o formato propietario .doc de Microsoft Word case na súa totalidade, ademais doutros formatos clásicos de documentos. O seu formato nativo de ficheiro está en formato en XML. Pode exportar a ficheiros PDF nativamente sen usar programas intermedios. É multiplataforma como a suite ofimática Apache OpenOffice, da que fai parte. A versión actual é a 4.1.1.

**Apache OpenOffice Writer**
Writer é tamén un potente editor HTML tan fácil de usar como un documento de texto. Só con entrar no menú Ver e seleccionar "Deseño para Internet" cambia o formato do cadro de texto, semellándose a unha páxina web, que se pode editar da mesma maneira que se fora un procesador de textos. Con el tamén se poden facer etiquetas, así como tarxetas de presentación facilmente, sen ter que modificar o formato dun documento de texto para isto. Tamén ten unha galería de imaxes, texturas e botóns.

Totalmente configurable, pódese modificar calquera opción de páxina, botóns, barras de ferramentas e outras opcións de lingua, autocorrección, ortografía etc. Existe un corrector gramatical de galego chamado Golfiño.

Ademais pode protexer documentos con contrasinais, gardar versións do mesmo documento, inserir imaxes, obxectos OLE, admite sinaturas dixitais, símbolos, fórmulas, táboas de cálculo, gráficos, hiperenlaces, marcadores, formularios etc.

Formatos
--------

Pódense gardar en 21 formatos de arquivos de texto:

1. Texto en formato OpenDocument (.odt)
2. Modelo de texto en formato OpenDocument (.ott)
3. Documento de OpenOffice.org 1.0 (.sxw)
4. Modelo de documento de OpenOffice.org (.stw)
5. Microsoft Word 97/2000/XP (.doc)
6. Microsoft Word 95 (.doc)
7. Microsoft Word 6.0 (.doc)
8. Rich Text Format (.rtf)
9. StarWriter 5.0 (.sdw)
10. Modelo de StarWriter 5.0 (.vor)
11. StarWriter 4.0 (.sdw)
12. Modelo StarWriter 4.0 (.vor)
13. StarWriter 3.0 (.sdw)
14. Modelo StarWriter (.vor)
15. Texto (.txt)
16. Texto codificado (.txt)
17. Documento HTML (OpenOffice.org Writer) (.html)
18. AportisDoc (Palm) (.pdb)
19. DocBook (.xml)
20. Microsoft Word 2003 XML (.xml)
21. Pocket Word (.psw)

Catro tipos de documentos mestros:

1. Documento mestre en formato OpenDocument (.odm)
2. Documento mestre de OpenOffice (.sxg)
3. Documento mestre de StarWriter 4.0 (.sgl)
4. Documento mestre de StarWriter 3.0 (.sgl)
5. Texto codificado (Documento de OpenOffice.org) (.txt)

Ademais pode exportar a:

1. Formato pdf *desde as versions 2.x converte tamén marcadores e hiperenlaces*
2. Formato XML

|  |  |
| --- | --- |
| Control de autoridades | 
* Wd: Q718390
* PRONOM: 257

 |
**Āryabhaṭa II**, nado contra o 920 e finado contra o 1000, foi un matemático e astrónomo indio, autor do *Maha-Siddhanta*. O numeral *II* emprégase para distinguilo do máis antigo e máis influente Aryabhata (ou Āryabhaṭa I).

O *Mahasidhanta*
----------------

A máis famosa obra de Aryabhatta II foi o *Mahasiddhanta*, tratado en dezaoito capítulos escrito en verso, en sánscrito. O doce primeiros capítulos tratan asuntos relacionados cos coñecementos matemáticos e astronómicos indios até o período no que foi escrito, como as lonxitudes dos planetas, as eclipses lunares e solares, a precisión das eclipses, as fases da Lúa, as saídas e ocasos dos planetas, e a asociación dos planetas entre eles e coas estrelas.

Os seguintes seis capítulos inclúen temas de xeometría, xeografía e álxebra, aplicados para o cálculo das lonxitudes dos planetas. Nuns vinte versos dá regras elaboradas para resolver a ecuación indeterminada *by = ax + c*. Estas regras aplícanse diferentes caso como cando *c* ten valor positivo, ou cando *c* é negativo, cando é enteiro, e cando é fraccionario etc.

Outras contribucións ás Matemáticas
-----------------------------------

Aryabhata II tamén describiu un método para calcular a raíz cúbica dun número; método que xa propuxera Aryabhata I moitos anos antes. Os matemáticos indios tiñan correctas táboas de senos que xogaban un importante papel para calcular as posicións dos planetas o máis aproximadamente posíbel. Aryabhatta II xogou un vital papel na construción de táboas de senos, que proporcionaban até cinco decimais.

Véxase tamén
------------

|  |  |
| --- | --- |
|  | A Galipedia ten un portal sobre: ***India*** |

### Ligazóns externas

* MacTutor. Univ. of St. Andrew. Biografía de Aryabhata II *(en inglés)*
* Thomas Hockey et al. (2007): Vagiswari, A. *Āryabhaṭa II* The Biographical Encyclopedia of Astronomers. Nova York: Springer. Aryabhata II (versión PDF)

|  |  |
| --- | --- |
| Control de autoridades | 
* Wd: Q404213
* WorldCat
* VIAF: 79014978
* BNF: 10788234t
* CERL: cnp00286260
* DeutscheBio: 102411891
* GND: 102411891
* ISNI: 0000 0000 6642 1861
* LCCN: n89297297
* MR: 347750
* zbMATH: aryabhata-ii.

 |
Para outras páxinas con títulos homónimos véxase: Arzón.

**San Cristovo de Arzón** é unha parroquia que se localiza no sueste do concello coruñés de Negreira, na comarca da Barcala. Segundo o padrón municipal (INE 2013) ten 76 habitantes (37 homes e 39 mulleres) distribuídos en 3 entidades de poboación (Romarís, Porqueira e A Devesa), o que supón unha diminución en relación ao ano 1999, cando tiña 115 habitantes.

Patrimonio
----------

Desde a aldea da Devesa parte un paseo á beira do río Corzán, de máis de 2 quilómetros, que vai a desembocar no río Tambre, ao lado dunha presa construída recentemente.

Economía
--------

Tradicionalmente a veciñanza viviu da agricultura e a gandería. Nos últimos anos diminuíu a poboación, e parte dos seus habitantes traballan en vilas dos arredores.

Festas
------

A festa máis importante e Nosa Señora da Paz, que se celebra o 28 de agosto. Tamén se celebra a Virxe do Carme o 29 de agosto. Outras festas que se celebran, aínda que con menos importancia son San Xosé (19 de marzo), Santo Antonio (30 de maio), San Cristovo (10 de xullo), o Santísimo Sacramento (primeiro domingo de setembro) e San Miguel (29 de setembro).

Lugares e parroquias
--------------------

### Lugares de Arzón

| Lugares da parroquia de Arzón no concello de Negreira (A Coruña) |  |
| --- | --- |
| A Devesa | Porqueira | Romarís |

### Parroquias de Negreira

| Galicia | Provincia da Coruña | Parroquias de Negreira |  |
| --- | --- |
| Alvite (San Tomé) | Aro (San Vicenzo) | Arzón (San Cristovo) | Broño (San Martiño) | Bugallido (San Pedro) | Campelo (San Fins) | Campolongo (Santa Cruz) | Covas (Santa María) | Gonte (San Pedro) | Landeira (Santo Estevo) | Liñaio (San Martiño) | Logrosa (Santa Baia) | Lueiro (Santa Baia) | Negreira (San Xián) | A Pena (San Mamede) | Portor (Santa María) | Xallas (San Pedro) | Zas (San Mamede) |

Notas
-----

1. 1 2 3  DECRETO 189/2003, do 6 de febreiro, polo que se aproba o nomenclátor correspondente ás entidades de poboación da provincia da Coruña.

Véxase tamén
------------

### Outros artigos

* Lugares de Negreira

|  |  |
| --- | --- |
| Control de autoridades | 
* Wd: Q10951173
* código INE: 15056030000

 |
**Arzani-Volpini**|  |
| Nome completo | Scuderia Arzani-Volpini |
| Bandeira | Italia |
| Baseada en | Italia |
| Tempadas en activo | 1 (1955) |
| Número de pilotos | Italia Luigi Piotti |
| Debut | Gran Premio de Italia de 1955 |
| Carreiras | 1 |
| Campionatos de Construtores | 0 |
| Campionatos de Pilotos | 0 |
| Vitorias | 0 |
| Pole positions | 0 |
| Voltas Rápidas | 0 |
| Puntos totais | 0 |
| Derradeiro GP | Gran Premio de Italia de 1955 |

'*Arzani-Volpini **(tamén coñecido como*** **'Scuderia Volpini**) era unha escudería italiana de Fórmula 1, fundada por Gianpaolo Volpini e o construtor de motores Egidio Arzani.

Volpini participou inicialmente nas clases baixas da Fórmula, como Fórmula Junior e a Fórmula 3. Volpini uniu forzas con Arzani en 1954, coa esperanza de entrar no Campionato Mundial de Fórmula 1. Con este fin, o equipo comprou o chasis da Scuderia Milano - Maserati de 1950 para a tempada de Fórmula 1 de 1955. O equipo mellorou o motor e a carrocería do coche. A fuselaxe foi construída por Carrozzeria Colli. Ía ser presentado no Gran Premio Valentino de 1955 por Mario Alborghetti, pero non se puido construír a tempo. O equipo fixo o seu debut no Gran Premio de Pau de 1955, onde Alborghetti sufriu un accidente fatal.

O equipo disputou só un Gran Premio do Campionato Mundial de Fórmula Un, o Gran Premio de Italia de 1955. O piloto Luigi Piotti conducía o coche, pero non comezou a carreira debido a un problema co seu motor Maserati Speluzzi 4CLT 2,5 L4. O equipo non volveu participar na Fórmula Un, continuou a construción de automóbiles para a Fórmula Junior e a Fórmula Tres. Un dos clientes era Lorenzo Bandini.

### Resultados completos na Fórmula Un

(Chave) As carreiras en letra grosa indican **pole position**; as carreiras en *cursiva* indican *volta rápida*. 

| Ano | Chasis | Motor | Pneu. | Piloto | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- | --- | --- | --- | --- |
| 1955 | Arzani-Volpini Special | Maserati L4 |  ? |  | ARX | MON | 500 | BEL | NED | RU | ITA |
| Italia Luigi Piotti |  |  |  |  |  |  | NTS |

Véxase tamén
------------

|  |  |
| --- | --- |
|  | A Galipedia ten un portal sobre: ***Fórmula 1*** |

Notas
-----

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Arzani-Volpini*** |

* Profile at Grand Prix Encyclopedia
* Results from Formula1.com
**Amphibian Ark** é unha organización internacional para a conservación dos anfibios que intenta evitar o seu observado declive. Creouse o 16 de febreiro de 2007 por científicos de todo o mundo que se reuniron en Atlanta co obxectivo de salvar máis de 6000 especies de anfibios da extinción causada pola quitridiomicose e outras causas. Este organismo é unha asociación entre a Asociation mundial de zoos e acuarios, membro da UICN, e varias seccións para a conservación de especies da propia UICN, como a dos anfibios.. En concreto, *Amphibian Ark* é unha asociación de tres organizacións ambientais (World Association of Zoos and Aquariums - WAZA, IUCN/SSC Conservation Breeding Specialist Group - CBSG e IUCN/SSC Amphibian Specialist Group - ASG). O obxectivo da *Ark* é axudar ao seu asociado a realizar unha conservación *ex-situ* e protexer os sitios naturais onde viven os anfibios. Outra das súas atribucións é identificar os taxons realmente en perigo, xa que existe unha incerteza sobre o grao de ameaza sobre preto do 23% das especies. O proxecto propón que parques zoolóxicos, acuarios e xardíns botânicos de todo o mundo poidan albergar un determinado número de exemplares de especies de anfíbios ameazadas e crialas. De aí o nome dado ao proxecto, que significa Arca dos Anfíbios, en alusión á Arca de Noé. Formáronse Comités Asesores para consultas sobre asuntos específicos das especies, por exemplo, a reintrodución, bancos de xenes e aspectos veterinarios, legais e éticos. *Amphibian Ark* organiza campañas de prensa con destino aos poderes públicos e á poboación para facer tomar conscienia do perigo de extinción masiva que pesa sobre os anfibios, como a campaña *Year of the frog* (Ano da ra), que se lanzou en 2008, para promover as actividades da organización procurando apoio financeiro, a adquisición de novos socios e estimular a atención pública no contexto da preservación de anfíbios, entre outros.

Notas
-----

1. ↑  Amphibian Ark (ed.). "AArk organization". Arquivado dende o orixinal o 21 de maio de 2010. Consultado o 15 de maio de 2019.
2. ↑  amphibian Ark (ed.). "Frightening statistics!". Arquivado dende o orixinal o 21 de maio de 2010. Consultado o 15 de maio de 2019.

Véxase tamén
------------

### Ligazóns externas

* Sitio oficial de Amphibian Ark
**Amplitude térmica** (ou **oscilación térmica**) é a diferenza entre a temperatura máis alta e a máis baixa rexistrada nun lugar ou zona, durante un certo período de tempo (un día, un mes, un ano...).

Características
---------------

Nos estudos do clima mídese a oscilación térmica diaria, a maior amplitude térmica maior diferenza de temperaturas entre o día e a noite.

Nas series climáticas a amplitude térmica é a diferenza entre a temperatura media do mes máis cálido e a do máis frío.

Este dato, normalmente se emprega na investigación da atmosfera e do océano dunha zona xeográfica determinada. En xeral, os climas que corresponden ás zonas costeiras ou próximas ao mar presentan oscilacións térmicas baixas, polos efectos moderadores ou suavizadores da masa hídrica. Pola contra, os climas de zonas interiores ou continentais adoitan presentar unha forte oscilación térmica tanto diaria como anual, coa excepción das zonas ecuatoriais ou tropicais, onde as altas temperaturas son constantes.

Pode considerarse como amplitude térmica baixa a aquela que é inferior a 10 °C, media se está entre os 10 e os 18 °C, alta se é superior aos 18 °C, e insignificante se é menor de 5 °C.

Adoitase distinguir entre a oscilación térmica anual e a diaria.

|  |  |
| --- | --- |
| Control de autoridades | 
* Wd: Q1862336
* MAG: 39353612

 |
**35007** foi unha banda procedente dos Países Baixos. O seu son ten elementos do stoner rock, rock psicodélico, space rock e rock progresivo.

Traxectoria
-----------

35007 formouse en Eindhoven a finais dos anos 80 e tivo a súa orixe na banda The Alabama Kids. A primeira formación do grupo estivo composta por Eeuwout Baart (voces), Mark Sponselee (sons, sintetizadores), Bertus Fridael (guitarra), Jacco Van Rooy (batería), Michel Boekhoudt (baixo), Luk Sponselee (video jockey) e Pidah Kloos (sons, enxeñeiro).

Publicaron o seu álbum de estrea, *Especially For You*, en 1994, e tras o seu traballo *35007* (1997) Jacco van Rooy deixou a banda sendo substituído por Sander Evers na batería. No ano 2001 Eeuwout Baart tamén deixou o grupo, e 35007 continuou como un conxunto instrumental. O EP *Sea of Tranquillity* (2001) foi a primeira das súas edicións instrumentais. A este seguiulle *Liquid*, lanzado en 2002. No ano 2005 a banda, agora con Tos Nieuwenhuizen de Beaver á guitarra, publicaría *Phase V*.

Nos anos seguintes á aparición de *Phase V* Bertus Fridael iniciou a súa propia banda, Mother-Unit. Sander Evers tocou en Gomer Pyle entre o 2006 e o 2010, e na actualidade actúa con Monomyth. Jacco van Rooy uniuse a Motorpsycho durante un breve período de tempo a agora está en Neon Twin. Tos Nieuwenhuizen toca ao vivo con Sunn O))).

Discografía
-----------

| Álbum | Ano | Selo | Notas |
| --- | --- | --- | --- |
| *Especially For You* | 1994 | Lazy Eye/Semaphore |  |
| *35007* | 1997 | Stickman Records |  |
| *Sea of Tranquillity* | 2001 | Stickman Records | EP |
| *Liquid* | 2002 | Stickman Records |  |
| *Phase V* | 2005 | Stickman Records |  |

Véxase tamén
------------

### Ligazóns externas

* Páxina oficial

|  |  |
| --- | --- |
| Control de autoridades | 
* Wd: Q141481
* WorldCat
* VIAF: 150596322
* Discogs: 720355
* ISNI: 0000 0001 1516 5789
* MusicBrainz: ID
* NKC: xx0034170
* Songkick: 271939

 |
Barrio de chabolas en Soweto, Suráfrica.
A **aporofobia** (do grego *άπορος* (*á-poros*), sen recursos, indixente, pobre; e *φόβος*, (-fobos), medo) é unha fobia que representa o medo á pobreza ou aos pobres. Aínda que tamén pode interpretarse como a repugnancia ou hostilidade ante o pobre, o sen recursos ou o desamparado.

Características
---------------

O neoloxismo foi acuñado pola filósofa Adela Cortina nunha serie de publicacións nos anos 90 para poder diferenciar esta actitude da xenofobia, que só se refire ao rexeitamento ao estranxeiro, e do racismo, que é a discriminación por grupos étnicos.

A diferenza clave entre aporofobia e xenofobia ou racismo segundo algúns autores, está no feito de que hai sociedades que non lles importa aceptar a inmigrantes ou a membros doutras etnias a condición de que estas conten con bos recursos económicos, fama ou outros bens.

Con todo, a aporofobia e xenofobia están relacionadas no feito de que moitas veces, a inmigración prodúcese desde países pouco desenvolvidos economicamente cara a países desenvolvidos, onde ademais das diferenzas culturais, os inmigrantes pobres son vistos como un problema de seguridade e asóciaselles comunmente con actos criminais e outros problemas.

Notas
-----

1. ↑  Definicións no *Dicionario da Real Academia Galega* e no Portal das Palabras para *aporofobia*.
2. ↑  El Imán pide a la RAE que acepte el término aporofobia. La Voz de Galicia. 31/8/2008.
3. ↑  "Aporofobia". *Portal das Palabras*. 1 de xuño de 2018. Consultado o 5 de xuño de 2018.
4. 1 2  Martínez Navarro, Emilio. Aporofobia: glosario para una sociedad intercultural. Valencia, Bancaja, 2002, pp. 17-23.
5. ↑  Cabrales, María Cristina La aporofobia darle nombre a los hechos. Arquivado 08 de xullo de 2018 en Wayback Machine. Aurora Boreal.

Véxase tamén
------------

### Outros artigos

* Xenofobia
* Racismo
* Clase social
* Centro de Internamento de Estranxeiros